./data/phi0474/phi058/phi0474.phi058.perseus-lat1.xml
in Laterio fui   viam perspexi; quae mihi ita placuit ut opus publicum videretur esse, praeter CL passus (sum enim ipse mensus) ab eo ponticulo, qui est ad Furinae, Satricum versus   eo loco pulvis non glarea iniecta est (et mutabitur), et ea viae pars valde acclivis est ; sed intellexi aliter duci non potuisse, praesertim cum tu neque per Lucustae neque per Varronis velles ducere   †Velvinum† ante suum fundum probe munierat; Lucusta non attigerat   quem ego Romae adgrediar et, ut arbitror, commovebo, et simulM  Taurum, quem tibi audio promisisse, qui nunc Romae erat, de aqua per fundum eius ducenda rogabo